|  |  |
| --- | --- |
| PRIMĂRIA MUNICIPIULUI DEJ |   |
| SERVICIUL DE URBANISM ŞI AMENAJAREA TERITORIULUI |  |
|  |   |
| Nr. 23891 din 06.09.2022  |  |

EXPUNERE DE MOTIVE

privind aprobarea întocmirii Contractului de concesiune pentru terenul în suprafață de 132 mp, situat în Dej, str. Unirii, nr. 1A, (aferent apartamentului 1)

 La solicitarea lui S.C. SELMONT MARKET S.R.L., cu sediul în Baia Mare, str. Victoriei, nr. 92/A, jud. Maramureș, reprezentată prin Mariș Mihaela, beneficiar al Actului adițional nr. 5499/15.05.2017 la Contractul de concesiune nr. 11/9595 din 14.10.1997 care expiră în data de 14.10.2022, pentru terenul situat în Dej, str. Unirii, nr. 1A, aferent ap. 1 - în cota de 33/100 parte din părțile indivize comune, cu suprafață de 132 mp, pe care s-a edificat o construcție reprezentând „Stație de autobuz cu Spații comerciale”, se propune unui nou Contract de concesiune.

 Inițial terenul a fost concesionat de către S.C. MEGASTAR SELENA S.R.L. în baza Contractului de concesiune nr. 11/9595 din 14.10.1997. În anul 2005 s-a transferat concesiunea către S.C. PROSIM COM S.R.L. prin Actul adițional nr. 25225 din 01.11.2005 la Contractul de concesiune nr. 11/9595 din 14.10.1997.

Construcția edificată pe terenul concesionat reprezentând „Stație de autobuz cu Spații comerciale” s-a apartamentat în 3 apartamente, care s-au vândut fiecare. Apartamentul 1 a fost vândut la S.C. SELMONT S.R.L. în baza unui Contract de vânzare-cumpărare, iar concesiunea a fost transferată noului proprietar al construcției și s-a întocmit Actul aditional nr. 3266 din 07.01.2008 la Contractul de concesiune nr. 11/9595 din 14.10.1997. În anul 2017 în baza HCL nr. 54 din 27 aprilie 2017, s-a încheiat Actul adițional nr. 3/5499 din 15.05.2017, prin care noul beneficiar este S.C. SELMONT MARKET S.R.L. (conform Actului adițional rectificativ la Convenția de dare în plată autentificată sub nr. 3902 din 23.06.2016 de Notar Public Racoczi Ferencz Robert)

Redevenţa pentru terenul concesionat aferent ap. 1 - în cota de 33/100 parte din părțile indivize comune, cu suprafață de 132 mp este de 1189,91 lei/an (pentru anul 2022)**.** Redevența se va indexa anual cu rata inflației.

Durata concesiunii este de **10 ani**, începând cu data de 15.10.2022.

 Propunem spre aprobare întocmirea Contractului de concesiune pentru terenul situat în Dej, str.Unirii, nr. 1 A, (aferent apartamentului 1), în cota de 33/100 parte din părțile indivize comune, cu suprafață de 132 mp, înscris în CF nr. 50032-C1-U3 DEJ cu nr. cadastral 50032-C1-U3 și CF nr. 50032 DEJ cu nr. cadastral 50032, pe care s-a edificat o construcție reprezentând „Stație de autobuz cu Spații comerciale”.

 PRIMAR

 ing. Morar Costan